CELEX: 32016D0929(01)
Language: et
Date: 2016-09-28 00:00:00
Title: Komisjoni rakendusotsus, 28. september 2016, millega kehtestatakse tööprogramm 2019., 2020. või 2021. aastal lõppeva kehtivusajaga toimeainete heakskiidu pikendamise taotluste hindamiseks vastavalt Euroopa Parlamendi ja nõukogu määrusele (EÜ) nr 1107/2009

29.9.2016   
            
            
               ET
            
            
               Euroopa Liidu Teataja
            
            
               C 357/9
            
         KOMISJONI RAKENDUSOTSUS,
   28. september 2016,
   millega kehtestatakse tööprogramm 2019., 2020. või 2021. aastal lõppeva kehtivusajaga toimeainete heakskiidu pikendamise taotluste hindamiseks vastavalt Euroopa Parlamendi ja nõukogu määrusele (EÜ) nr 1107/2009
   (2016/C 357/05)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 18,
   ning arvestades järgmist:
   
               (1)
            
            
               Paljude määruse (EÜ) nr 1107/2009 kohaselt heakskiidetuks loetud ja määruse 540/2011 (2) lisa A osa loetellu kantud toimeainete heakskiidu kehtivusaeg lõpeb ajavahemikul 1. jaanuarist 2019 kuni 31. detsembrini 2021. Sellised toimeained on loetletud komisjoni rakendusmääruse (EL) nr 686/2012 (3) lisa B osas, kus toimeained on pikendamismenetluse eesmärgil jaotatud hindamiseks liikmesriikide vahel ning iga toimeaine jaoks on määratud referentliikmesriik ja kaasreferentliikmesriik.
            
         
               (2)
            
            
               Pidades silmas aega ja ressursse, mida liikmesriigid ja Euroopa Toiduohutusamet peavad kulutama nii paljude heakskiidu pikendamise taotluste hindamiseks, tuleb kehtestada tööprogramm, milles rühmitatakse samalaadsed toimeained eelkõige selle põhjal, millised on nendega seotud ohud inimeste ja loomade tervisele või keskkonnale, nagu on ette nähtud määruse (EÜ) nr 1107/2009 artikliga 18.
            
         
               (3)
            
            
               Nagu on märgitud määruse (EÜ) nr 1107/2009 põhjenduses 17, tuleks kindlaks määrata madala riskiastmega ained ja lihtsustada neid sisaldavate taimekaitsevahendite turulelaskmist. Lisaks tuleks kooskõlas Euroopa Parlamendi ja nõukogu direktiivi 2009/128/EÜ (4) eesmärkidega hõlbustada selliste taimekaitsevahendite kasutamist, millel on väikseim negatiivne mõju inimeste ja loomade tervisele ning keskkonnale. Seepärast tuleks programmis rühmitada madala riskiastmega toimeained, et neid käsitlevate taotluste esmajärjekorras hindamisega saaks tagada selliste ainete heakskiidu õigeaegse pikendamise.
            
         
               (4)
            
            
               Lisaks tuleks kindlaks teha ained, mille puhul eeldatakse nende omadustest tulenevalt, et nad võivad mitte täita määruse (EÜ) nr 1107/2009 II lisa punktides 3.6.2–3.6.5 ja punktis 3.7 sätestatud heakskiidukriteeriume. Programmi raames tuleks kõnealused ained rühmitada, et neid saaks esmajärjekorras hinnata.
            
         
               (5)
            
            
               Arvestades heakskiidu pikendamise taotluste hindamisega tegelevate ametiasutuste olemasolevaid vahendeid, ei ole võimatu, et käesoleva otsusega ette nähtud ainete hindamise prioriseerimise tagajärjel võib lõppeda teatavate muude toimeainete heakskiidu kehtivusaeg enne seda, kui on tehtud otsus nende ainete heakskiidu pikendamise kohta. Sellistel juhtudel tuleks kõnealuste toimeainete heakskiidu kehtivusaega õigel ajal vastavalt määruse (EÜ) nr 1107/2009 artiklile 17 pikendada.
            
         
               (6)
            
            
               Lisaks sellele, et määruse (EÜ) nr 1107/2009 artikliga 18 on ette nähtud samalaadsete toimeainete rühmitamine nende hindamise suhtelisest tähtsusest lähtuvalt, peab tööprogramm selle artikli sätete kohaselt hõlmama konkreetseid elemente. Komisjoni rakendusmäärustega (EL) nr 844/2012 (5) ja (EL) nr 686/2012 rakendatakse vastavalt määruse (EÜ) nr 1107/2009 artikli 18 teise lõigu punkte a–e ja punkti f,
            
         ON TEINUD JÄRGMISE OTSUSE:
   Ainus artikkel
   Tööprogramm, mis on esitatud käesoleva otsuse lisas, võetakse vastu.
   
      Brüssel, 28. september 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 309, 24.11.2009, lk 1.
   
      (2)  ELT L 153, 11.6.2011, lk 1.
   
      (3)  Komisjoni 26. juuli 2012. aasta rakendusmäärus (EL) nr 686/2012, millega jaotatakse liikmesriikide vahel pikendamismenetluse eesmärgil hindamiseks toimeained (ELT L 200, 27.7.2012, lk 5).
   
      (4)  Euroopa Parlamendi ja nõukogu 21. oktoobri 2009. aasta direktiiv 2009/128/EÜ, millega kehtestatakse ühenduse tegevusraamistik pestitsiidide säästva kasutamise saavutamiseks (ELT L 309, 24.11.2009, lk 71).
   
      (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
   
      LISA
      
                  1.
               
               
                  Käesolevas tööprogrammis käsitletakse toimeaineid, mis on loetud heakskiidetuks vastavalt määrusele (EÜ) nr 1107/2009 ning on loetletud rakendusmääruse (EL) nr 686/2012 lisa B osas.
               
            
                  2.
               
               
                  Toimeainete heakskiidu pikendamise taotluste hindamisel ja määruse (EÜ) nr 1107/2009 artikli 18 kohase samalaadsete toimeainete rühmitamisel lähtutakse järgmistest prioriteetidest.
                  
                              (1)
                           
                           
                              Esmajärjekorras hinnatakse nende toimeainete heakskiidu pikendamise taotlusi, mida võib nende omadustest tulenevalt pidada madala riskiastmega toimeaineteks, et võimaldada viivitamata või võimalikult väikese viivitusega heaks kiita võimalikult suur osa madala riskiastmega toimeainetest.
                           
                        
                              (2)
                           
                           
                              Esmajärjekorras hinnatakse nende toimeainete heakskiidu pikendamise taotlusi, mille puhul eeldatakse nende omadustest tulenevalt, et nad võivad mitte täita määruse (EÜ) nr 1107/2009 II lisa punktides 3.6.2–3.6.5 ja punktis 3.7 sätestatud heakskiidukriteeriume. Seega korraldatakse selliste ainete hindamine viivitamata või võimalikult väikese viivitusega.
                           
                        
                              (3)
                           
                           
                              Kui toimeaine heakskiitmine ei kuulu punktide 1 ega 2 alla ja heakskiidu kehtivusaeg lõpeb tõenäoliselt enne seda, kui tehakse otsus sellise aine heakskiidu pikendamise kohta, pikendatakse kõnealuste toimeainete heakskiitu õigel ajal vastavalt määruse (EÜ) nr 1107/2009 artiklile 17.